b'\n_START_ARTICLE_\nOrtomolekularna terapija\n_START_SECTION_\nZgodovina\n_START_PARAGRAPH_\nLeta 1933 sta brata Shute, kot prva zdravnika uporabila velike odmerke vitamina E za zdravljenje kardiovaskularnih bolezni. V letih 1940 je F.R. Klenne raziskoval zdravljenje z velikimi odmerki vitamina C. Naredil je \xc5\xa1tudijo na 70 otrocih, uporabil je velike doze vitamina C in placebo. Skupina, ki je jemala vitamin C ni razvila paralize, medtem ko je bila pri skupini s placebom paraliza prisotna v 20%. Leta 1949 je W. Kaufman objavil knjigo v kateri opisuje zdravljenje artritisa s ponavljajo\xc4\x8dimi, velikimi odmerki niacinamida z vitaminom C, tiaminom in riboflavinom. Shranjeval je podatke o pacientih, ki ka\xc5\xbeejo na varnost in u\xc4\x8dinkovitost megavitaminske terapije. V zgodnjih 1950 letih je nekaj psihiatrov, med njimi najbolj znan Abram Hoffer, za\xc4\x8delo uporabljati velike odmerke niacina \xe2\x80\x93 vitamina B3, za zdravljenje hudih mentalnih problemov, kot je npr. shizofrenija. Leta 1955 je Hoffer ugotovil, da niacin zni\xc5\xbeuje raven holesterola. Od leta 1978 pa je raziskoval tudi delovanje velikih odmerkov niacina v kombinaciji z velikimi odmerki vitamina C za zdravljenje raka. Leta 1956 R.J. Williams izdal knnjigo Biokemi\xc4\x8dna individualnost v kateri predstavi koncept prilagoditve velikih odmerkov na posameznika. Leta 1960 biokemik I. Stone predstavi svoje ugotovitve, da je koristna koli\xc4\x8dina dnevno zau\xc5\xbeitega vitamina C, podobna koli\xc4\x8dinam vitamina C, ki ga druge \xc5\xbeivali dnevno sintetizirajo. \xc4\x8clovek je tekom evolucije izgubil sposobnost sintetizirati vitamin C. Koli\xc4\x8dino sintetiziranega vitamina C na maso \xc5\xbeivali je prera\xc4\x8dunal na telesno te\xc5\xbeo \xc4\x8dloveka in pri tem dobil odmerke od 2 000 do 20 000\xc2\xa0mg vitamna C na dan. RDA vitamina C je 50\xc2\xa0mg/dan. Svojo raziskavo je poslal Linusu Paulingu, ki se je v tem \xc4\x8dasu tudi ukvarjal z megavitaminsko teapijo. Pauling je raziskoval predvsem velike odmerke vitamina C za zdravljenje prehlada in raka. \xc4\x8clanki o ortomolekularni terapiji so se za\xc4\x8deli objavljati leta 1967 v reviji, ki je nastala na pobudo Hofferja, ker nih\xc4\x8de ni \xc5\xbeelel objaviti \xc4\x8dlankov o megavitaminskem zdravljenju, najprej se je imenovala Journal of Schizophrenia, danes pa je to Journal of Orthomolecular Medicine. V poznih 1960 je Linus Pauling uvedel izraz "ortomolekularna", s tem je \xc5\xbeelel izraziti uporabo molekul v pravi koli\xc4\x8dini. Ugotovitve o uporabi vitamina C in u\xc4\x8dinkih na zdravje, ki so jih zagovarjali Pauling in drugi, so sporne in protislovne.\n_START_SECTION_\nNa\xc4\x8dela\n_START_PARAGRAPH_\nAbraham Hoffer je v svoji teoriji vedno navajal primer primitivnih ljudi, kateri niso u\xc5\xbeivali predelane hrane in po njegovem niso imeli degenerativnih bolezni. Nasprotno temu na\xc4\x8dinu \xc5\xbeivljenja je navedel da prehranske navade zahodnih kultur ne zadostijo potreb telesa po virih hranil, ki so potrebni za dolgotrajno zdravje. Zaradi tega je nujno potrebna uporaba megadoz vitaminov, prehranskih mineralov, proteinov, antioksidantov, aminokislin, \xcf\x89-3 ma\xc5\xa1\xc4\x8dobnih kislin, \xcf\x89-6 ma\xc5\xa1\xc4\x8dobnih kislin, srednjeveri\xc5\xbenih trigliceridov, vlaken, dolgih in kratkoveri\xc5\xbenih ma\xc5\xa1\xc4\x8dobnih kislin, sistemskih in prebavnih encimov, ostalih prebavnih faktorjev in prohormonov da od\xc5\xbeenejo metaboli\xc4\x8dne spremembe dokler se te \xc5\xa1e ne izrazijo kot bolezenski znaki._NEWLINE_Ortomolekularni zdravilci sami zase pravijo da oni zagotavljajo optimalne predpise za vnose mikronutrientov za vsako diagnozo posebej. Terapija po navadi vklju\xc4\x8duje tudi spremembe prehrane in \xc5\xbeivljenjskega sloga. Diagnoza temelji na krvnih testih in osebni zgodovini. Baterija krvnih testov vklju\xc4\x8duje tudi nekaj testov za katere moderna medicina pravi da so nepotrebni in nimajo uporabne vrednosti.\n_START_SECTION_\nOrtomolekularna diagnostika\n_START_PARAGRAPH_\nOrtomolekularna diagnoza je temeljni postopek dolo\xc4\x8devanja in evaluacije koncentracije spojin, ki se normalno nahajajo v \xc4\x8dlove\xc5\xa1kem telesu. Ortomolekularni zdravilci verjamejo da se zmanj\xc5\xa1anje s starostjo povezane obolevnosti in smrtnosti, lahko dose\xc5\xbee s spremembami koncentracij posameznih nujno potrebnih \xc5\xbeivljenjskih spojin. Preu\xc4\x8devano je bilo ve\xc4\x8d tehnik za merjenje koncentracije posameznih spojin v telesnih teko\xc4\x8dinah na podlagi katerih bi se lahko postavljalo diagnozo. Najbolj so se izkazale plinsko-teko\xc4\x8dinska-kromatografija, ionsko izmenjevalna kromatografija in masna spektrometrija. Posebnost ortomolekularne diagnostike je da ne i\xc5\xa1\xc4\x8de primanjkljaja samo ene snovi, karakteristi\xc4\x8dne za posamezno bolezen, ampak preveri nabor \xc4\x8dim ve\xc4\x8d snovi, ki jih je mo\xc5\xbeno kvantificirati. Na podlagi tak\xc5\xa1nih podatkov so sestavljene skupine. Skupine upo\xc5\xa1tevajo tudi vpliv bolezni, starosti, spola, prehranjevalnih navad fizi\xc4\x8dne aktivnosti na posameznika. Posameznika se dodeli v skupino glede na korelacijo njegovih osebnih podatkov in rezultatov meritev z lastnostmi skupine. Pravilnost klasifikacije se oceni z\xc2\xa0\xc2\xbbdiagnosti\xc4\x8dno mo\xc4\x8djo\xc2\xab, ki je izra\xc4\x8dunana vrednost s katero determiniramo pravilnost diagnosti\xc4\x8dne meritve, ki smo jo izvedli, da jo lahko primerjamo z drugimi metodami.\n_START_SECTION_\nAnaliza urina\n_START_PARAGRAPH_\nUporablja se avtomatizirana ionsko izmenjevalna kromatografija. V urinu se po tem postopku izvaja analiza aminokislin, na podlagi katere se opazuje interindividualna razlika, kontrola diete, mentalna zaostalost in multipla skleroza. Na podlagi analize vzorca urina se posameznika dodeli v skupino s katero ima najve\xc4\x8d podobnosti.\n_START_SECTION_\nOrtomolekularna psihiatrija\n_START_PARAGRAPH_\nDefinicije psihiatri\xc4\x8dnih motenj po miselnosti\xc2\xa0\xc2\xbbortomolekularnih psihiatrov\xc2\xab, kot so imenovali sami sebe, Hoffer-ja in njegovih naslednikov, pravijo da vsi psihiatri\xc4\x8dni sindromi izvirajo iz biokemijskih neravnovesji alergij, toksi\xc4\x8dnosti ali kot rezultat ve\xc4\x8d razli\xc4\x8dnih stanj, ki jih imenujejo pirolija, histadelia in histapenija. Ta stanja se izrazijo med\xc2\xa0\xc2\xbbbiokemi\xc4\x8dno vadbo\xc2\xab, zdravljenje pa vklju\xc4\x8duje megavitaminsko zdravljenje, spremembo prehranskih navad in tudi postenje._NEWLINE_Hoffer je verjel da lahko posamezna hranila ozdravijo du\xc5\xa1evne bolezni. Med letoma 1950 in 1960 je posku\xc5\xa1al zdraviti shizofrenijo z niacinom. Carl Pfeifer je prevzel Hoffer-jevo zapu\xc5\xa1\xc4\x8dino in nadaljeval zdravljenje shizofrenije z megaodmerki vitaminov. Sam je bil prepri\xc4\x8dan da za vsako zdravilo obstaja naravna substanca, ki ga lahko zamenja in je popolnoma enako u\xc4\x8dinkovita.\n_START_SECTION_\nShizofrenija\n_START_PARAGRAPH_\nVitamin E in C sta dobro poznana antioksidanta, v celicah delujeta kot za\xc5\xa1\xc4\x8dita pred po\xc5\xa1kodbami, ki jih povzro\xc4\x8dajo prosti radikali. Prosti radikali pri shizofreniji nastajajo v centralnem \xc5\xbeiv\xc4\x8dnem sistemu in povzro\xc4\x8dajo oksidativni stres. Rezultati ve\xc4\x8d \xc5\xa1tudij, na pacientih, uporabe vitamina E v velikih odmerkih niso pokazali signifikantnih izbolj\xc5\xa1anj stanj bolnikov._NEWLINE_\xc5\xa0tudija u\xc4\x8dinkov vitamina C na potek shizofrenije je dala bolj vzpodbudne rezultate. Po krvnih testih so ugotovili pri pacientih s shizofrenijo pove\xc4\x8dano koncentracijo malondialdehida in zmanj\xc5\xa1ane koncentracije askorbinske kisline (vitamina c), kar je kazalo na oksidativni stres nekje v telesu. Rezultat raziskave je pokazal, da je raba ve\xc4\x8djih doz vitamina C v namene zmanj\xc5\xa1evanja oksidativnega stresa pri shizofreniji upravi\xc4\x8dena.\n_START_SECTION_\nRazvojne motnje\n_START_PARAGRAPH_\nIzvajali so \xc5\xa1tudije na 22 mentalno zaostalih otrocih, vendar uporaba megavitaminske terapije z niacinamidom, vitaminom B6 in C in pantotensko kislino ni dokazala u\xc4\x8dinkovitosti. dr. Hoffer je l.1950 za\xc4\x8del zdraviti shizofrenijo z niacinom, vendar je \xc5\xbee l.1973 National Institute of Mental Health ozna\xc4\x8dil njegovo terapijo za neu\xc4\x8dinkovito in potencialno nevarno. U\xc4\x8dinkovitost ni dokazala tudi nobena \xc5\xa1tudija. \xc5\xa0tudije so izvajali na otrocih z Downovim sindromom, vendar prav tako brez uspeha.\n_START_SECTION_\nHiperholesterolemija\n_START_PARAGRAPH_\nUporaba niacina v velikih odmerkih za zni\xc5\xbeanje ravni holesterola. \xc5\xa0tudija R.Altschul-a in A. Hoffer-ja je potrdila u\xc4\x8dinkovitost niacina. Dodatne potrditve \xc5\xa1tudije so naredili na kliniki Mayo in pri Canner study.\n_START_SECTION_\nPrehlad\n_START_PARAGRAPH_\nNeka kanadska \xc5\xa1tudija je dokazala pri pacientih, ki so dnevno jemali prehranska dopolnila s C vitaminom, kraj\xc5\xa1e in manj resne prehlade. Druga\xc4\x8de malo dokazov.\n_START_SECTION_\nRak\n_START_PARAGRAPH_\nCameron in Pauling sta predlagala megadoze vitamina C (10g/d) za bolnike s \xc4\x8drevesnim rakom. Vendar \xc5\xa1tudije na Mayo kliniki niso dokazale u\xc4\x8dinkovitosti. Ve\xc4\x8dje tveganje za rak na \xc4\x8drevesju povezujejo z nizko serumsko vrednostjo retinola in z manj\xc5\xa1im vnosom vitamina A in karotenov. Vendar prav tako ni dokazano, \xc4\x8de je to rezultat vitamina A ali drugih faktorjev, kajti diete bogate s karoteni, so tudi bogate z vlakninami in imajo druga\xc4\x8dno razmerje ogljikovih hidratov, ma\xc5\xa1\xc4\x8dob in proteinov\n_START_SECTION_\nAIDS\n_START_PARAGRAPH_\nOrthomolekularnih pristopov k zdravljenju AIDS-a je ve\xc4\x8d multivitaminska terapija, uporaba selena in amino kislin. Vsi u\xc4\x8dinki teh terapij in \xc5\xa1tevilna izbolj\xc5\xa1anja, se predpisuje placebo u\xc4\x8dinku. Visoki odmerki vitamina C se \xc5\xbee dolgo klini\xc4\x8dno uporabljajo za zdravljenje bolnikov z aidsom a brez pozitivnega rezultata. Uporaba tega tipa orthomolekularnega zdravljenja, namesto zdravljenja s protivirusnimi zdravili je bila predmet kritike. Analiza petnajstih klini\xc4\x8dnih testiranj uporabe mikrohranil v terapiji, ki jih je izvajal Cochrane Collaboration v letu 2005 ni na\xc5\xa1la dokazov, da tak\xc5\xa1ni pristopi z uporabo mikrohranil bodisi zmanj\xc5\xa1ati simptome ali smrtnost pri s HIV oku\xc5\xbeenih odraslih, ki niso podhranjenih. Preiskava klini\xc4\x8dnih testiranj je na\xc5\xa1la dokaze, da je uporaba vitamina A pri otrocih oku\xc5\xbeenih z virusom HIV lahko koristna. Vitaminsko pomanjkljivost najdemo pri otrocih, oku\xc5\xbeenih s HIV. Tako dodajanje vitamina zmanj\xc5\xa1a smrtnosti pri otrocih s simptomatsko izra\xc5\xbeenim AIDS-om, vendar nima vpliva na asimptomatske otroke. Zdravljenje z vitaminom ne prepre\xc4\x8duje oku\xc5\xbebe z virusom HIV in ne more obvarovati pred kroni\xc4\x8dno oku\xc5\xbebo z virusom HIV ampak samo zmanj\xc5\xa1a smrtnost pri otrocih.\n_START_SECTION_\nSmrtni primeri zaradi nezakonitih testiranj vitaminov v Ju\xc5\xbeni Afriki\n_START_PARAGRAPH_\nMatthias Rath je bil tar\xc4\x8da kritik, ker je predstavljal svoje vitaminske dodatke kot zdravila za zdravljenje aidsa in jih na nezakonit na\xc4\x8din testiral v Ju\xc5\xbeni Afriki. Nekdanji sodelavec Linusa Paulinga, Rath je zdaj spodbujal uporabo vitaminov za zdravljenje oku\xc5\xbebe z virusom HIV. Sam je opisoval zdravljenje s protiretrovirusnimi zdravili kot strupeno in del svetovne zarote finan\xc4\x8dnih interesov farmacevtske industrije. V to\xc5\xbebi ju\xc5\xbenoafri\xc5\xa1ke Medical Association so njegovi vitaminski proizvodi krivi za ve\xc4\x8d smrti._NEWLINE_Svetovna zdravstvena organizacija in dve zdravstveni agenciji Zdru\xc5\xbeenih narodov so opisale Rath-ove oglase za vitamine kot "napa\xc4\x8dne in zavajajo\xc4\x8de" in "neodgovoren napad na protiretrovirusno zdravljenje." Rath-ove poskuse, izvedene s pomo\xc4\x8djo Davida Rasnicka, so razglasili za nezakonite. Rath in Rasnick sta dobila prepoved izvajanja klini\xc4\x8dnih testranj in prepoved ogla\xc5\xa1evanja ter preoved prodaje svojih izdelkov.\n_START_SECTION_\nPrevalenca\n_START_PARAGRAPH_\nOrtomolekularno zdravljenje samo ni zelo raz\xc5\xa1irjeno, zdravilcev ki opravlja ta na\xc4\x8din zdravljenja je zelo malo. Na drugi strani pa se sre\xc4\x8dujemo s pojavom uporabe megavitaminskih terapij z zdravili brez recepta in prehranskimi dopolnili, katere se izvajajo brez nadzora zdravilca in zdravnika._NEWLINE_Raziskava Nacionalnega centra za komplementarno in alternativno medicino v ZDA, spro\xc5\xa1\xc4\x8dena v maju 2004 se je osredoto\xc4\x8dila na to, kdo uporablja komplementarno in alternativno medicino (CAM), kaj je uporabljal in zakaj jo je uporabljal. V raziskavi so poro\xc4\x8dali tudi o uporabi ortomolekularne terapije v zadnjih dvanajstih mesecih. Rezultat je bil slede\xc4\x8d nevitaminski, nemineralni naravni izdelki 18,9%, zdravljenje na osnovi diet 3,5%, megavitaminsko zdravljenje 2,8%._NEWLINE_Druga nedavna raziskava CAM poro\xc4\x8da, da je 12% bolnikov z boleznijo jeter uporabljalo antioksidant silimarin, ve\xc4\x8d kot 6% je uporabljalo vitamine, in da je vseh, 74% bolnikov poro\xc4\x8dalo o uporabi CAM poleg zdravil, ki jih predpi\xc5\xa1e njihov zdravnik, vendar 26% jih o tem ni obvestilo svojega zdravnika._NEWLINE_Uporaba visokih odmerkov vitaminov je pogosta pri ljudeh, ki so zboleli za rakom, \xc4\x8deprav je uporaba odvisna od vrste raka. Dele\xc5\xbe pre\xc5\xbeivelih pacientov z rakom prostate, ki so uporabljali CAM se giblje od 26% do 35%, pacientk pre\xc5\xbeivelih po raku dojke pa 75% do 87%.\n_START_SECTION_\nToksi\xc4\x8dnost\n_START_PARAGRAPH_\nV ma\xc5\xa1\xc4\x8dobah topni vitamini se po dolgotrajni megavitaminski terapiji akumulirajo v telesu in delujejo toksi\xc4\x8dno. Vitamin A, v 10-20 krat ve\xc4\x8djih odmerkih od RDA po dolgotrajni uporabi, deluje toksi\xc4\x8dno na jetra. Simptomi so: slabost, utrujenost, ko\xc5\xbene spremembe, izguba las, bole\xc4\x8dina v kosteh, glavobol, razdra\xc5\xbeljivost. Vitamin A se uporablja pri zdravljenju aken in zaradi teratogenega delovanja predstavlja nevarnost za nose\xc4\x8de najstnice. Vitamin D je pomemben pri kostnem metabolizmu. Toksi\xc4\x8dni u\xc4\x8dinki se ka\xc5\xbeejo kot: \xc5\xa1ibkost, zaspanost, anoreksija, zaprtje; kroni\xc4\x8dno predoziranje: hiperkalcemija, nefrokalcinoza, azotemija._NEWLINE_V vodi topni vitamini so zaradi hitrega izlo\xc4\x8danja iz telesa manj navarni. Kljub temu dolgotrajna uporaba velikih doz (2-6 g/d) piridoksina(vitamin B6) povzro\xc4\x8di senzori\xc4\x8dno nevropatijo. Niacin(vitamin B3) v dozah 3 g/d povzro\xc4\x8da rde\xc4\x8dico,srbe\xc4\x8dico in motnje v delovanju GIT zaradi spro\xc5\xa1\xc4\x8danja histamina;deluje pa tudi hepatotoksi\xc4\x8dno. Pri visokih dozah C vitamina se pojavi driska, koliki, spreminja raven \xc5\xa1\xc4\x8ditni\xc4\x8dnih hormonov, estrogenov in inzulina, nastajanje ledvi\xc4\x8dnih kamnov, putiko, osteoporozo\xe2\x80\xa6'